Da Såizburggau wår àna vo de vier Gaue, in dé wås as Erzbistum eîdeud wår (de åndan wårn da Pinzgau, da Pongau und da Lungau) und håd ålle Gebiete nördli vom Påss Lueg umfåsst; åb 1805 is då à nu s'Lammatåi dazuakumma, wås vorher bei'n Pongau gwén is. Zan Såizburggau håm ursprüngli Gebiete af ålle zwà Seitn vo da Såizåch gherd, åwa wia Såizburg im Jåhr 1816 nåch'n Weana Kongress zu Östareich kumma is, is da Deu westlich vo da Såizåch, da Rupertiwinkü rund um Laufm, bei Bayan bliem.